Secret Number

Secret Number (: digayakan sebagai SECRET NUMBER) adalah kumpulan wanita dari Korea Selatan yang ditubuhkan oleh Vine Entertainment pada tahun 2020. Kumpulan ini debut pada 19 Mei 2020 dengan album single pertama mereka Who Dis?, dengan lima orang ahli iaitu: Léa, Dita, Jinny, Soodam dan Denise. Ahli keenam dan ketujuh, Zuu dan Minji, menyertai kumpulan ini pada bulan Oktober 2021. Denise meninggalkan kumpulan ini pada 5 Februari 2022.

Nama 

Menurut kumpulan nama mereka bermaksud, "Setiap orang mempunyai nombor rahsia (untuk kata laluan atau nombor PIN), yang biasanya merupakan hari lahir, ulang tahun, atau beberapa nombor istimewa yang lain. Kami mahu memegang makna istimewa itu di khalayak ramai. Logo kami direka bentuk seperti kotak kata laluan dengan lima bintang, mewakili kami berlima."

Sejarah

2011–2020: Aktiviti pra-debut 
Léa sebelum ini merupakan ahli kumpulan wanita Korea Selatan Skarf antara tahun 2011 dan 2014 dengan nama pentas Hana. Dia kemudian mengambil bahagian dalam Mix Nine dengan nama kelahirannya Ogawa Mizuki pada tahun 2017 di mana dia menduduki tempat ke-109.

Jinny sebelum ini adalah pelatih di bawah YG Entertainment antara tahun 2013 dan 2017. Dia kemudian mengambil bahagian dalam Produce 48 di mana dia mendapat tempat ke-69.

Minji sebelum ini mengambil bahagian dalam program survival Produce 101 tetapi telah disingkirkan dalam episod 5 dan seperti Jinny, Minji juga mengambil bahagian dalam Produce 48 dan menduduki tempat ke-53.

Soodam pernah menjadi ahli kumpulan tarian tradisional Little Angels Children's Folk Ballet of Korea.

Denise sebelum ini pernah menyertai pertandingan rancangan televisyen realiti Korea bertajuk K-pop Star 5 dan menjadi ahli unit Mazinga S, kemudian pada bulan Mei 2016 Denise menjadi pelatih YG Entertainment selama 2 tahun dan memilih untuk meninggalkan.

Pada 12 Mac 2020, Vine Entertainment mengumumkan bahawa kumpulan ini pada awalnya dijadualkan untuk debut pada 26 Mac 2020, tetapi terpaksa ditangguhkan debutnya hingga ke tarikh berikutnya akibat  pandemik COVID-19.

2020–2021: Pengenalan, debut dengan Who Dis ?, Got That Boom, Fire Saturday dan ahli baru 

Pada 29 April 2020, para ahli tersebut didedahkan dalam sebuah video cover tarian yang diterbitkan di YouTube bersama dengan nama kumpulan Secret Number. Pada 6 Mei 2020, Vine Entertainment mengumumkan bahawa Secret Number akan mengeluarkan album single sulung mereka Who Dis? pada 19 Mei. Para ahli secara rasmi diperkenalkan secara individu dari 11 hingga 14 Mei (mengikut urutan: Jinny, Léa, Soodam, Dita dan Denise). Album single pertama mereka terdiri daripada dua buah lagu, iaitu single utama "Who Dis?" dan "Holiday", dikeluarkan pada 19 Mei. Kumpulan ini membuat debut pentas mereka di KBS2 Music Bank pada 22 Mei di mana mereka mempersembahkan single utama mereka "Who Dis?". Pada 23 Mei, diumumkan bahawa video muzik "Who Dis?" mempunyai lebih daripada 5 juta tontonan.

Pada 22 Oktober 2020, Vine Entertainment mengumumkan bahawa Secret Number akan mengeluarkan album single kedua mereka Got That Boom pada 4 November. Album ini terdiri daripada dua buah lagu, single utama "Got That Boom" dan "Privacy", dikeluarkan pada 4 November.

Kejayaan komersial Secret Number dalam lima bulan pertama mereka memperoleh beberapa anugerah rookie pada pertunjukan anugerah muzik akhir tahun Korea, termasuk Asia Artist Awards, APAN Music Awards,  Asian Pop Music Awards, dan Ten Asia Global Top Ten Awards. Selain itu, Billboard menamakan mereka sebagai salah 1 yang paling fenomenal, disenaraikan sebagai "Kumpulan K-pop Rookie Terbaik 2020".

Pada 30 September 2021, Vine Entertainment mengumumkan melalui akaun Instagram mereka, bahawa Denise tidak akan mengambil bahagian dalam promosi album ketiga kumpulan itu kerana masalah perundingan kontrak.
 
Pada 8 Oktober 2021, Vine Entertainment mengumumkan bahawa Secret Number akan mengeluarkan album single ketiga mereka Fire Saturday pada 27 Oktober. Pada 16 Oktober, Zuu diperkenalkan sebagai ahli kumpulan ini. Sehari kemudian, Minji diperkenalkan sebagai ahli baru kedua.

2022–sekarang: Denise meninggalkan kumpulan, Doomchita, Tap, debut Jepun, Doxa dan Starlight 
Pada 5 Februari 2022, Denise mengumumkan telah meninggalkan kumpulan ini dan Vine Entertainment di akaun Instagramnya.

Pada 12 Mei 2022, Vine Entertainment mengumumkan bahawa Secret Number akan mengeluarkan album single keempat mereka Doomchita pada 8 Jun.

Pada 9 November 2022, Vine Entertainment mengumumkan bahawa Secret Number akan mengeluarkan album single kelima mereka Tap pada 16 November.

Pada 3 Mac 2023, Secret Number mengeluarkan single debut Jepun mereka "Like It Like It" secara digital. Ia juga diumumkan bahawa album mini dengan nama yang sama mengandungi enam buah lagu termasuk single debut Jepun akan dikeluarkan pada 5 April 2023. Pada 24 Mei 2023, Secret Number mengeluarkan album single keenam mereka Doxa. Dan tiga bulan kemudian, iaitu pada 16 Ogos 2023, menerusi akaun media sosial mereka, Secret Number mengeluarkan album single ketujuh mereka Starlight.

Pada 25 September 2023 melalui akaun Twitter mereka, Vine Entertainment bekerjasama dengan platform Koong mengeluarkan album NFT istimewa Secret Number dengan tajuk lagu Love, Bye yang dibawakan oleh sub unit Dita, Jinny dan Minji.

Ahli 
 Léa (레아) – Ketua, Vokalis
 Dita (디타) – Penari, Vokalis
 Jinny (진희) – Penyanyi rap, Vokalis
 Minji (민지) – Vokalis
 Soodam (수담) – Vokalis
 Zuu (주) – Penari, Vokalis

Bekas ahli 
 Denise (데니스) – Penari, Penyanyi rap, Vokalis

Diskografi

Album mini

Album single

Single

Penampilan runut bunyi

Videografi

Video muzik

Filemografi

Siri web

Anugerah dan pencalonan

Listicle

Nota

Rujukan

Pautan luar 

 Facebook
 Twitter
 Instagram
 Youtube
 Vlive
 TikTok

Kumpulan wanita Korea Selatan
Kumpulan muzik K-pop
Kumpulan muzik ditubuhkan pada tahun 2020